Diari Oficial de la Generalitat Valenciana


Sumari del DOGV 7951, del 04-01-2017 (2016/10587)

ACORD de 23 de desembre de 2016, del Consell, pel qual s'autoritza l'aprovació de l'expedient de rescabalament i la imputació a càrrec del pressupost de la Generalitat de 2016 de les obligacions contretes a favor de l'empresa Solred, SA.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7951

Data del DOGV
:   04-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10264


Data del document
:   23-12-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2016, del Consell, pel qual s'autoritza l'aprovació de l'expedient de rescabalament i la imputació a càrrec del pressupost de la Generalitat de 2016 de les obligacions contretes a favor de l'empresa Solred, SA. [2016/10796]  
La Conselleria d'Hisenda i Model Econòmic ha tramitat l'expedient de rescabalament, a favor de l'empresa Solred, SA (CIF G69976018), per la prestació del subministrament de combustible d'automoció per a vehicles del Parc Mòbil de la Generalitat, al llarg del període que comprén de març de 2015 fins a setembre de 2016, per un import total de 14.804,20 euros, IVA inclòs, per obligacions de pagament contretes en els exercicis 2015 i 2016. Aquest expedient té origen en la necessitat d'atendre el compliment de les obligacions econòmiques de la Generalitat en haver rebut satisfactòriament el servei prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, correspon al conseller d'Hisenda i Model Econòmic sotmetre a l'autorització prèvia del Consell l'aprovació de l'expedient de rescabalament tramitat per l'esmentada conselleria.  
  
Alhora, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'expedient esmentat requereix l'autorització expressa del Consell, a proposta de la persona titular de la conselleria, amb l'informe previ de la Intervenció General de la Generalitat, d'acord amb el que disposa el referit article 106 de la llei esmentada.  
Per tot això, en virtut del que disposen els articles 39.5 i 106.3 de la Llei 1/2015, a proposta del conseller d'Hisenda i Model Econòmic, el Consell, prèvia deliberació, en la reunió del 23 de desembre de 2016,  
  
  
  
ACORDA  
  
Primer  
Autoritzar l'aprovació de l'expedient de rescabalament que es detalla a favor de l'empresa Solred, SA (CIF A55005305), per la prestació del subministrament de combustible d'automoció per a vehicles del Parc Mòbil de la Generalitat, al llarg del període que comprèn de març de 2015 fins a setembre de 2016, per un import total de 14.804,20 euros, IVA inclòs.  
  
Segon  
Autoritzar la imputació al pressupost corrent de les obligacions contretes al llarg de l'exercici 2015.  
  
València, 23 de desembre de 2016  
  
La consellera secretària,  
MÓNICA OLTRA JARQUE